Agterstand is ingehaal by SuezkanaalSatellietfoto van die MV Ever Given (Evergreen) in die Suez-kanaal (25 Maart 2021) (Foto: Cnes2021, Distribution Airbus DS/AFP Photo) Egipte se Suezkanaal-owerheid het Saterdag gesê ŉ verkeersknoop wat veroorsaak is toe ŉ houerskip skuins in die waterweg vasgesit het, is opgeklaar. “Alle skepe wat in die waterweg staan en wag het sedert die MV Ever Given gestrand geraak het, het deur die kanaal beweeg,” het Osama Rabie, hoof van die Suezkanaal-owerheid, in ŉ verklaring gesê. Die 200 000 ton megaskip is Maandag vlotgemaak, en in daardie stadium het meer as 400 skepe weerskant van die kanaal gewag om deur te vaar.